
П Р А В И Л Н И К
 за изменение и допълнение на Правилника 
за устройството и дейността на Военномедицинската академия

(oбн., ДВ, бр. 107 от 2018 г.; изм. и доп., ДВ, бр. 58 от 2020 г.; изм. и доп., ДВ, бр. 25 от 2022 г.; изм. и доп., бр. 22 от 2023 г., изм. и доп., бр. 5 и бр. 35 от 2024 г.)


§ 1. В чл. 5, ал. 1 се правят следните изменения и допълнения:
1. Точка 7 се изменя така:
„7. осъществява здравен, хигиенен и противоепидемичен контрол, както и ветеринаро-санитарен контрол при производството, съхранението и пускането на пазара, търговията и транспортирането на суровини и храни от животински произход в обекти на Министерството на отбраната, структурите на пряко подчинение на министъра на отбраната и Българската армия“.
2. Създава се точка 7а:
„7а. извършва регистрация и контрол на обектите за производство, преработка и/или дистрибуция на храни, разположени в обекти в Министерството на отбраната, структурите на пряко подчинение на министъра на отбраната и Българската армия, съгласно Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните“.

§ 2. В чл. 11 се създава ал. 3:
„(3) Заместник-началникът на ВМА по войсковото медицинско осигуряване е и заместник-началник на МБАЛ – София по войсковото медицинско осигуряване.“

§ 3. В чл. 47, ал. 2 се правят следните изменения и допълнения:
1. Точка 6 се изменя така:
„6. осъществява ветеринарно-санитарен контрол в обекти на Министерството на отбраната, структурите на пряко подчинение на министъра на отбраната и Българската армия при производството, съхранението, пускането на пазара, търговията и транспортирането на суровини и храни от животински произход и извършва анализ на хранителни продукти за консумативна годност“. 
2. Създава се т. 6а:
„6а. извършва регистрация и контрол на обектите за производство, преработка и/или дистрибуция на храни, разположени в обекти в Министерството на отбраната, структурите на пряко подчинение на министъра на отбраната и Българската армия, съгласно Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните“.

§ 4. В Приложение № 1 към чл. 18, ал. 2, Раздел III. МНОГОПРОФИЛНА БОЛНИЦА ЗА АКТИВНО ЛЕЧЕНИЕ (МБАЛ) – ПЛОВДИВ, се правят следните изменения и допълнения:
1. В т. 2. „Медицински специалности“ се добавят подточки 2.23, 2.24 и 2.25:
„2.23. Клинична микробиология;
2.24. Клинична вирусология;
2.25. Медицинска паразитология.“

2. В „Забележки“ т. 1 се заличава.

§ 5. В Приложение № 2 към чл. 18, ал. 3, т. 4:
1. В Раздел I „МНОГОПРОФИЛНА БОЛНИЦА ЗА АКТИВНО ЛЕЧЕНИЕ (МБАЛ) – СОФИЯ“ се правят следните изменения и допълнения:
а) В буква А. „Клиники и/или отделения с легла“:
аа) В т. 28. думите „II ниво“ се заменят с „III ниво“.  
бб) В т.36. думата „Първа“ се заличава.
вв) Тoчка 37 се заличава.
гг) В т. 39 думата „Първа“ се заличава.
дд) Създават се точки 40 и 41:
„40. Изолационно отделение по инфекциозни болести, отговарящо на ІІІ ниво на компетентност в изпълнение на медицински стандарт „ИНФЕКЦИОЗНИ БОЛЕСТИ”.
41. Отделение по инфекциозни болести за деца, отговарящо на ІІІ ниво на компетентност в изпълнение на медицински стандарт „ИНФЕКЦИОЗНИ БОЛЕСТИ”.“

б) В буква Б. „Клиники и/или отделения без легла“:
аа) Точка 1 се заличава.
бб) Точка 10 се заличава.
вв) Създават се точки 11, 12 и 13:
„11. Отделение „Ангиографска диагностика“, отговарящо на ІІІ ниво на компетентност в изпълнение на медицински стандарт „ОБРАЗНА ДИАГНОСТИКА”.
12. Спешно рентгеново отделение, отговарящо на ІІІ ниво на компетентност в изпълнение на медицински стандарт „ОБРАЗНА ДИАГНОСТИКА”.
13. Клинично рентгеново отделение, отговарящо на ІІІ ниво на компетентност в изпълнение на медицински стандарт „ОБРАЗНА ДИАГНОСТИКА”.“

в) Създава се буква „Г“:
„Г. В болницата се прилага високотехнологичен метод за диагностика и лечение – роботизирана хирургия чрез ендоскопска роботизирана система за дейности в областта на медицинските специалности „Хирургия“, „Урология“ и „Акушерство и гинекология“, осъществявани в съответните структури.“

2. В Раздел III „МНОГОПРОФИЛНА БОЛНИЦА ЗА АКТИВНО ЛЕЧЕНИЕ (МБАЛ) – ПЛОВДИВ“, буква В. „Клинико-диагностични структури (лаборатории)“, се добавят точки 2, 3 и 4::
2. Микробиологична лаборатория, отговаряща на ІІ ниво на компетентност в изпълнение на медицински стандарт "МИКРОБИОЛОГИЯ".
3. Вирусологична лаборатория, отговаряща на ІІ ниво на компетентност в изпълнение на медицински стандарт "ВИРУСОЛОГИЯ".
4. Лаборатория по медицинска паразитология, отговаряща на IІІ ниво на компетентност в изпълнение на медицински стандарт "МЕДИЦИНСКА ПАРАЗИТОЛОГИЯ".

ЗАКЛЮЧИТЕЛНИ РАЗПОРЕДБИ

§ 6. Правилникът влиза в сила от деня на обнародване в „Държавен вестник“.

§ 7. Правилникът е съгласуван с министъра на здравеопазването.



                                            МИНИСТЪР НА ОТБРАНАТА 
                                
                                                      
                                      АТАНАС ЗАПРЯНОВ

